สยอง ค้อนปอนด์ทุบกะโหลกเฒ่าไร้บ้าน ดับคาศาลาท่าเรือกลางเมืองสุราษฎร์
(ภาพจาก กุศลศรัทธาสุราษฎร์ธานี),คนแก่ไร้บ้านที่สุราษฎร์ธานี ถูกคนร้ายใช้ค้อนปอนด์ทุบหัว เจาะติดอยู่กับกะโหลกเอาไม่ออก เสียชีวิตคาศาลาท่าเรือนิริศ ตร.คาดตั้งปมขัดแย้งส่วนตัว อาจเป็นกลุ่มวัยรุ่นหรือคนไร้บ้านด้วยกันเป็นผู้ลงมือ,เมื่อวันที่ 24 ธ.ค. 59 ร.ต.อ.เชาวลิต จันทร์บ่อน้อย รอง สว.(สอบสวน) สภ.เมืองสุราษฎร์ธานี รับแจ้งเหตุมีผู้ถูกทำร้ายเสียชีวิตที่ศาลาท่าเรือนิริศ จึงรายงานผู้บังคับบัญชาทราบ ก่อนรุดไปตรวจสอบที่เกิดเหตุ พร้อมด้วยกำลังเจ้าหน้าที่ และหน่วยกู้ภัยมูลนิธิกุศลศรัทธาสุราษฎร์ธานี,ทั้งนี้ พบผู้เสียชีวิตเป็นชายสูงอายุ สภาพนอนหงายอยู่บนเก้าอี้ โดยใช้เก้าอี้อีกตัววางที่ศีรษะ ถูกทำร้ายด้วยค้อนปอนด์ เจาะติดอยู่กับกะโหลกศีรษะ ทราบเพียงชื่อ นายโส อายุประมาณ 65-70 ปี ไม่มีที่อยู่เป็นหลักแหล่ง โดยศาลาที่พักดังกล่าวจะมีกลุ่มผู้ขับรถโดยสารในเขตเทศบาล ใช้เป็นจุดศูนย์กลางในการพบปะพูดคุย หรือรอรับผู้โดยสารที่เดินทางมาจากเกาะสมุย และเกาะพะงัน มีการติดตั้งโทรทัศน์ และบริการน้ำดื่ม และผู้ตายซึ่งเป็นคนไร้บ้าน ได้ใช้ศาลาที่พักดังกล่าวเป็นที่หลับนอนมานานกว่า 5 ปีแล้ว โดยมีคนไร้บ้านอีก 4-5 คน รวมอยู่ด้วยกัน,พ.ต.ท.โยธินทร์ สิทธิโยธี รอง ผกก.ป. สภ.เมืองสุราษฎร์ธานี กล่าวว่า เบื้องต้นได้มุ่งไปที่ประเด็นความขัดแย้งส่วนตัว เนื่องจากผู้ตายเป็นคนพูดจาโผงผาง และมักมีปากเสียงกับบุคคลละแวกดังกล่าวอยู่บ่อยครั้ง เป็นไปได้ว่าก่อนเกิดเหตุผู้ตายอาจไปมีปากเสียงกับบุคคลใดบุคคลหนึ่ง แล้วกลับมานอนที่ศาลาที่พัก ขณะที่ผู้ตายนอนหลับ คนร้ายได้ใช้ค้อนปอนด์ทุบที่ศีรษะอย่างแรง จนทำให้ค้อนติดอยู่กับกะโหลก โดยผู้ตายไม่มีโอกาสได้ต่อสู้ หลังจากนั้นจึงหลบหนีไป โดยคาดว่ากลุ่มผู้ก่อเหตุอาจเป็นวัยรุ่น หรือกลุ่มคนไร้บ้านด้วยกัน,ทั้งนี้ พล.ต.ต.อภิชาติ บุญศรีโรจน์ ผบก.ภ.จว.สุราษฎร์ธานี ได้สั่งเจ้าหน้าที่ตำรวจเร่งตรวจสอบกล้องวงจรปิดบริเวณดังกล่าว ว่ามีบุคคลอื่นใดอยู่ในบริเวณที่เกิดเหตุในห้วงเวลาเกิดเหตุบ้าง และให้เร่งรัดติดตามตัวคนร้ายมาดำเนินคดี เนื่องจากเป็นเหตุที่อุกอาจและพื้นที่ดังกล่าวเป็นสถานที่สาธารณะ ถึงแม้ว่าผู้เสียชีวิตจะเป็นผู้ยากไร้ ก็ต้องเร่งติดตามคนร้ายมาดำเนินคดีโดยเร็วที่สุด
คนแก่ไร้บ้านที่สุราษฎร์ธานี ถูกคนร้ายใช้ค้อนปอนด์ทุบหัว เจาะติดอยู่กับกะโหลกเอาไม่ออก เสียชีวิตคาศาลาท่าเรือนิริศ ตร.คาดตั้งปมขัดแย้งส่วนตัว อาจเป็นกลุ่มวัยรุ่นหรือคนไร้บ้านด้วยกันเป็นผู้ลงมือ 
ค้อนทุบหัว,ฆาตกรรมคนไร้บ้าน,คนไร้บ้านถูกฆ่า,อภิชาติ บุญศรีโรจน์,สุราษฎร์ธานี